
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 811 

1 Ιουνίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Επιτροπής στο ΥΠ.ΕΣ.Δ.Δ.Α. για την επανε¬ 
ξέταση και τον εκσυγχρονισμό του θεσμικού πλαι¬ 


σίου των Περιφερειών. 1 

Καθορισμός αποζημίωσης Προέδρου, μελών, εισηγη¬ 
τή και γραμματέα του Πρωτοβάθμιου Υπηρεσιακού 
Συμβουλίου της Ανεξάρτητης Αρχής «Συνήγορος 

του Πολίτη». 2 

Καθορισμός των Κατηγοριών Στρατιωτικού και Πολιτικού 
Προσωπικού του Υπουργείου Εθνικής Άμυνας που Δι¬ 
καιούται Πλέον της Κανονικής Άδειας Απουσίας και 
Μηνιαίας κατ’ Έτος Άδειας Επικίνδυνης Εργασίας.... 3 

Αντικατάσταση μέλους Εθνικού Συμβουλίου 

Ραδιοτηλεόρασης. 4 

Έγκριση του Οργανισμού Εσωτερικής Υπηρεσίας του 
Νομικού Προσώπου ΚΑΠΗ Δήμου Δαύλειας, Ν. 
Βοιωτίας. 5 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην με αριθ. 394/29.1.2004 
απόφαση του Γενικού Γραμματέα Περιφέρειας 
Ανατολικής Μακεδονίας-Θράκης για απόκτηση ελ¬ 
ληνικής ιθαγένειας. 6 


ΑΠΟΦΑΣΕΙ Σ 

Αριθ. ΔΟΑ/Φ.6.8/11516 (1) 

Σύσταση Επιτροπής στο ΥΠ.ΕΣ.Δ.Δ.Α. για την επανεξέτα¬ 
ση και τον εκσυγχρονισμό του θεσμικού πλαισίου των 
Περιφερειών. 

Ο ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 18 παρ. 18 του Ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 
(ΦΕΚ 107/Α/30.5.1997). 


β) της παρ. 3 του άρθρου 22 του Ν. 2362/1995 «Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις». (ΦΕΚ 247/Α/27.11.1995). 

γ) του άρθρου 27του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29* στο Ν. 1558/1985, 
όπως τελικά αντικαταστάθηκε με το άρθρο 1 του 
Ν. 2469/1997 (ΦΕΚ 38/Α/14.3.1997) «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

δ) του Π.Δ. 373/1995 (ΦΕΚ 201/Α/14.9.1995) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 

ε) του Π.Δ. 400/1995 (ΦΕΚ 226/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

2. Την ανάγκη επανεξέτασης και εκσυγχρονισμού του 
θεσμικού πλαισίου οργάνωσης και λειτουργίας των υφι¬ 
στάμενων Περιφερειών του Κράτους, ενόψειτων κοινωνι¬ 
κοοικονομικών εξελίξεων. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθ’ όσον η σχετική δαπάνη θα προκύ- 
ψει με τον καθορισμό της αμοιβής ή αποζημίωσης που θα 
γίνει με την έκδοση της προβλεπόμενης στο τελευταίο 
εδάφιο της παρ. 18 του άρθρου 18 του Ν 2503/1997 κοι¬ 
νής υπουργικής απόφασης, αποφασίζουμε: 

1. Συνιστούμε στη Γ ενική Γ ραμματεία Δημόσιας Διοίκη¬ 
σης του Υπουργείου Εσωτερικών, Δημόσιας Διοίκησης 
και Αποκέντρωσης (ΥΠΕΣΔΔΑ), Επιτροπή, ως Ομάδα Δι¬ 
οίκησης Έργου, για την επανεξέταση των αρμοδιοτήτων 
και του γενικότερου νομικού πλαισίου οργάνωσης και λει- 
τουργίαςτων υφιστάμενων Περιφερειώντου Κράτους, με 
στόχο τον σχεδίασμά νέου θεσμικού πλαισίου για τον εκ¬ 
συγχρονισμό της λειτουργίας και την ενίσχυση της Περι¬ 
φέρειας ως αποκεντρωμένης μονάδας του Κράτους. Η 
Επιτροπή, με βάση την κατά τα ανωτέρω επανεξέταση, θα 
προβεί σε σύνταξη αντίστοιχου σχεδίου νόμου, το οποίο 
θα υποβάλλει στον Υπουργό Εσωτερικών, Δημόσιας Διοί¬ 
κησης και Αποκέντρωσης. 

Στις αρμοδιότητες της Επιτροπής (Ο.Δ.Ε.) περιλαμβά¬ 
νεται και η μελέτη της οργάνωσης και λειτουργίας αιρε- 


































10676 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τού περιφερειακού συμβουλίου, με αποφασιστικές και 
γνωμοδοτικές αρμοδιότητες ιδίως στον τομέα της περι¬ 
φερειακής ανάπτυξης. 

2. Η Επιτροπή αποτελείται από: 

α) τον Γενικό Γραμματέα του Υπουργείου Εσωτερικών 
Δημόσιας Διοίκησης και Αποκέντρωσης ως Πρόεδρο, 
β) ένα Αντιπρόεδρο ή Σύμβουλο της Επικράτειας 
γ) τον Ειδικό Σύμβουλο του Πρωθυπουργού για θέματα 
Δημόσιας Διοίκησης 

δ) ένα από τους Νομικούς Συμβούλους ή Παρέδρους 
του Ν.Σ.Κ. στο ΥΠΕΣΔΔΑ 
ε) ένα εκπρόσωπο της ΚΕΔΚΕ 
στ) ένα εκπρόσωπο της ΕΝΑΕ 
ζ) ένα Γ ενικό Διευθυντή του ΥΠΕΣ ΔΔΑ 
η) ένα Γ ενικό Διευθυντή Περιφέρειας 
θ) δύο Διευθυντές του ΥΠΕΣΔΔΑ 
ι) δύο Ειδικούς Επιστήμονες 

3. Η Επιτροπή (Ο.Δ.Ε.) συγκροτείται με απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης με την οποία ορίζονται τα τακτικά μέλη με τους 
αναπληρωτές τους, ο γραμματέας και ο βοηθός γραμμα¬ 
τέας, η συχνότητα των συνεδριάσεων κατά μήνα, ο χρό¬ 
νος ολοκλήρωσης του έργου της καθώς και κάθε άλλο 
σχετικό με τη λειτουργία της θέμα. 

Τον Πρόεδρο όταν απουσιάζει ή κωλύεται αναπληρώνει 
το υπό στοιχείο β'της παραγράφου 2 μέλος. 

4. Η αμοιβή ή αποζημίωση των μελών της Επιτροπής 
καθορίζεται σύμφωνα με τις διατάξεις της παραγράφου 
18 του άρθρου 18 του Ν.2503/1997 (ΦΕΚ107/Α'). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Μάίου 2004 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

-♦- 

Αριθ. 840 (2) 

Καθορισμός αποζημίωσης Προέδρου, μελών, εισηγητή 
και γραμματέα του Πρωτοβάθμιου Υπηρεσιακού Συμ¬ 
βουλίου της Ανεξάρτητης Αρχής «Συνήγορος του Πο¬ 
λίτη». 

Ο ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1 .Τις διατάξεις: 

α) των άρθρων 158-163 του Ν. 2683/1999 (ΦΕΚ19/Α7 

9.2.1999) «Κύρωση του Κώδικα Κατάστασης Δημοσίων 
Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. και άλλες διατάξεις» και όπως έχουντροποποιη- 
θεί ή συμπληρωθεί. 

β) των άρθρων 13-15 του Ν. 2690/1999 (ΦΕΚ 45/Α7 

9.3.1999) «Κύρωση του Κώδικα Διοικητικής Διαδικασίας 
και άλλες διατάξεις». 

γ) του άρθρου 17 του Ν. 3205/2003 (ΦΕΚ 297/Α7 
23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 


δ) του άρθρου 54 παρ. 4 του Ν.1943/1991 (ΦΕΚ 
50/Α71991) «Εκσυγχρονισμός της Οργάνωσης και Λει¬ 
τουργίας της Δημόσιας Διοίκησης κ.λ.π.». 

ε) του άρθρου 40 του Ν. 849/1978 όπως συμπληρώθη¬ 
κε με το άρθρο8του Ν.2129/1993. 

στ) του Ν. 2477/1997(ΦΕΚ59/Α718.4.1997) «Συνήγορος 
του Πολίτη και Σώμα Επιθεωρητών Ελεγκτών Δημόσιας 
Διοίκησης». 

ζ) του άρθρου 8 του Ν. 2623/1998 (ΦΕΚ 139/Α7 
25.6.1998) «Ανασύνταξη των εκλογικών καταλόγων, ορ¬ 
γάνωση και άσκηση του εκλογικού δικαιώματος των ετε¬ 
ροδημοτών, εκσυγχρονισμός της εκλογικής διαδικασίας 
και άλλες διατάξεις». 

η) του Ν. 3051/2002 (ΦΕΚ220/Α720.9.2002) «Συνταγμα¬ 
τικά κατοχυρωμένες ανεξάρτητες αρχές, τροποποίηση 
και συμπλήρωση του συστήματος προσλήψεων στο δη¬ 
μόσιο τομέα και συναφείς ρυθμίσεις». 

θ) του Ν.3094/2003 (ΦΕΚ 10/Α722.1.2003) «Συνήγορος 
του Πολίτη και άλλες διατάξεις». 

ι) του ΠΔ 273/1999 (ΦΕΚ229/Α73.11.1999) «Κανονισμός 
λειτουργίας του Συνηγόρου του Πολίτη». 

2. Την αρ. 1459 /31.10 .2002 (ΦΕΚ 1407 / Β7 5.11.2002) 
απόφαση «Σύσταση - Συγκρότηση του Υπηρεσιακού Συμ¬ 
βουλίου της Ανεξάρτητης Αρχής «Συνήγορος του Πολί¬ 
τη». 

3. Την αριθ. Πρωτ. 145/27.1.2003 απόφαση ορισμού με- 
λώντου Υπηρεσιακού Συμβουλίου, όπως τροποποιήθηκε 
με την όμοια απόφαση αριθμ. πρωτ.3710/8.5.2003 και 
αρ.πρωτ.4233/17.7.2003. 

4. Την αρ. 621/22.4.2004 απόφαση ορισμού μελών της 
Ειδικής Επιτροπής Αξιολόγησης της Ανεξάρτητης Αρχής 
«Συνήγορος του Πολίτη». 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού ύψους έντεκα χιλιάδων διακοσίων ευρώ 
(11.200 €) για το Υπηρεσιακό Συμβούλιο και την Ειδική 
Επιτροπή Αξιολόγησης για το έτος 2004 και για κάθε ένα 
από τα επόμενα έτη, που θα καλυφθεί από τη σχετική πρό¬ 
βλεψη στον τακτικό προϋπολογισμό της Ανεξάρτητης 
Αρχής «Συνήγορος του Πολίτη» στον Φ.07-610 ΚΑΕ 0515. 

6. Την ανάγκη ενίσχυσης της εύρυθμης και αποτελε¬ 
σματικής λειτουργίας του υπηρεσιακού συμβουλίου της 
Ανεξάρτητης Αρχής και διευκόλυνσης του έργου τους, 
αποφασίζουμε: 

1. Καθορίζουμε την αμοιβή του Προέδρου, των Μελών, 
του Εισηγητή, του Γραμματέα και των αναπληρωτών του 
πενταμελούς Υπηρεσιακού Συμβουλίου των υπαλλήλων 
της Ανεξάρτητης Αρχής «Συνήγορος του Πολίτη», σε σα¬ 
ράντα ευρώ (40 €) για τον καθένα κατά συνεδρίαση και 
μέχρι 40 (σαράντα) συνεδριάσεις ετησίως. 

2. Η εν λόγω αμοιβή καταβάλλεται μόνο εφόσον οι συ¬ 
νεδριάσεις γίνονται εκτός του κανονικού ωραρίου εργα¬ 
σίας. 

3. Σε περίπτωση που το υπηρεσιακό συμβούλιο συνε¬ 
δριάζει ως πειθαρχικό όργανο, το μέλος που εκτελεί χρέη 
εισηγητή λαμβάνει μόνο την αποζημίωση που δικαιούται 
ως μέλος. 

4. Η ανωτέρω αμοιβή υπό τις ίδιες προϋποθέσεις κατα¬ 
βάλλεται και στον Πρόεδρο, τα Μέλη, τον Εισηγητή, τον 
Γ ραμματέα και στους αναπληρωτές της Ειδικής Επιτρο¬ 
πής Αξιολόγησης του Ν. 1943/1991. 

5. Η ισχύς της απόφασης αυτής αρχίζει από 1.1.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2004 

Ο ΥΠΟΥΡΓΟΣ 

ΠΡΟΚΟΠΗΣ ΠΑΥΛΟΠΟΥΛΟΣ 
-*- 

Αριθ. Φ.400/7/80817/Σ. 147 (3) 

Καθορισμός των Κατηγοριών Στρατιωτικού και Πολιτικού 
Προσωπικού του Υπουργείου Εθνικής Άμυνας που Δι¬ 
καιούται Πλέον της Κανονικής Άδειας Απουσίας και 
Μηνιαίας κατ’ Έτος Άδειας Επικίνδυνης Εργασίας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν. 2292/1995 (ΦΕΚ35,τ.Α') «Οργά¬ 
νωση και Λειτουργία του Υπουργείου Εθνικής Άμυνας, Δι¬ 
οίκηση και Έλεγχος των Ενόπλων Δυνάμεων και άλλες 
διατάξεις». 

β. Τις διατάξεις του ΝΔ 4111/1960 (άρθρο 13, παρ. 3) 
«Περί Τροποποιήσεως των περί Υγειονομικών Συλλόγων, 
Ιατρικών και Παραϊατρικών Επαγγελμάτων, Ασφαλίσεως 
Υγειονομικών Φαρμάκων και των περί Ιατρικής εν γένει 
Αντιλήψεως και Δημόσιας Υγείας διατάξεων». 

γ. Τις διατάξεις του ΝΔ 181/1974 (ΦΕΚ347, τ. Α') «Περί 
Προστασίας εξ ιοντιζουσών ακτινοβολιών». 

δ. Τις διατάξεις του άρθρου 29 Α του Ν. 1558/1985 (ΦΕΚ 
137, τ. Α'), που προστέθηκε με το άρθρο 27 του Ν. 
2081/1992 (ΦΕΚ 154, τ. Α'), όπως αντικαταστάθηκε με το 
άρθρο 1 παρ. 2του Ν. 2469/1997 (ΦΕΚ38, τ. Α'). 

ε. Την υπ’ αριθμ. 431/1997 Γνωμοδότηση του ΓΤμήμα- 
τοςτου Νομικού Συμβουλίου του Κράτους. 

στ. Την υπ’αριθμ. 1014(ΦΟΡ) 94/6.3.2001 Κοινή Υπουρ¬ 
γική Απόφαση (ΦΕΚ 216, τ. Β') «Περί Εγκρίσεως Κανονι¬ 
σμών Ακτινοπροστασίας». 

ζ. Το πόρισμα της Διαρκούς Επιτροπής Ακτινοπροστα¬ 
σίας του Υπουργείου Εθνικής Άμυνας Φ. 900/1/1542/ 
Σ.331/2.2.2004/ΥΕΘΑ/ΔΕΑ. 

η. Το γεγονός ότι από τις διατάξεις της παρούσας από¬ 
φασης, δενπροκαλείται επιβάρυνση σε βάρος του Κρατι¬ 
κού Προϋπολογισμού, αποφασίζει: 

Άρθρο 1 

ΔΙΚΑΙΟΥΜΕΝΟ ΠΡΟΣΩΠΙΚΟ ΑΔΕΙΑΣ 
ΕΠΙΚΙΝΔΥΝΗΣ ΕΡΓΑΣΙΑΣ 

Η προβλεπόμενη, από το άρθρο 13, παρ. 3 του ΝΔ 
4111/1960, μηνιαία άδεια επικίνδυνης εργασίας κατ’ 
έτος, πέραντης κανονικής, χορηγείται στις ακόλουθες ει¬ 
δικότητες του στρατιωτικού και πολιτικού προσωπικού 
των τριών Γ ενικών Επιτελείων, που εργάζεται σε κλινικές, 
εργαστήρια, πόσης φύσεως Τμήματα του Υπουργείου 
Εθνικής Άμυνας, στα οποία χρησιμοποιούνται ιοντίζου- 
σες ακτινοβολίες ως εξής: 

α. Προσωπικό που κατά την άσκηση των καθηκόντων 
του χρησιμοποιεί αποκλειστικά ιοντίζουσες ακτινοβολίες. 

Ειδικότητες: 

1. Ιατροί ακτινολόγοι 

2. Ιατροί ακτινοθεραπευτές 

3. Πυρηνικοί ιατροί 

4. Ακτινοφυσικοί ιατρικής (ραδιοφυσικοί) 

5. Παρασκευαστές ραδιοφαρμάκων 


6. Τεχνολόγοι - ραδιολόγοι, χειριστές πάσης φύσεως 
ακτινολογικών ακτινοδιαγνωστικών, ακτινοθεραπευτικών 
μονάδων, καθώς γ-οαπίθΓα καιΡΕΤ (ΡοείΦοη ΕπΊίεείοηΤο- 
πιορΓαρΙιγ). 

7. Χειριστές μονάδων παραγωγής ακτινών «X» ή «γ» ποι¬ 
οτικών ελέγχων υλικών πάσης φύσεως εξαρτημάτων ή 
κατασκευών (ραδιοφωτογραφήσεις - βιομηχανική ακτι¬ 
νογραφία). 

8. Χειριστές-εμφανιστές ακτινολογικών εργαστηρίων. 

β. Προσωπικό που κατά την άσκηση των καθηκόντων 

του χρησιμοποιεί και ιοντίζουσες ακτινοβολίες. 

Ειδικότητες: 

1. Ιατροί καρδιολόγοι που εκτελούν αιμοδυναμικές δο¬ 
κιμασίες. 

2. Ιατροί γαστρεντερολόγοι που πραγματοποιούν ακτι- 
νοεξαρτώμενες εξετάσεις π.χ. ΕΒΟΡ. 

3. Ιατροί ορθοπεδικοί που πραγματοποιούν ακτινοε- 
ξαρτώμενες επεμβάσεις π.χ. ηλώσεις. 

4. Ιατροί ουρολόγοι που πραγματοποιούν ακτινοεξαρ- 
τώμενες επεμβάσεις - εξετάσεις π.χ. λιθοτριψίες, ανιού¬ 
σες πυελογραφίες κ.λ.π. 

5. Ιατροί αγγειοχειρουργοί που πραγματοποιούν ακτι- 
νοεξαρτώμενες επεμβάσεις - δοκιμασίες π.χ. διερευνητι¬ 
κές αγγειογραφίες, αγγειοπλαστικές κ.λ.π. 

6. Οδοντίατροι ακτινοδιαγνωστές, υπό την προϋπόθε¬ 
ση ότι έχουν μεταπτυχιακή ειδίκευση στην ακτινολογία 
στόματος και εκτελούν ακτινοδιαγνωστικές εξετάσεις 
(π.χ. κεφαλομετρικές - πανοραμικές). Διευκρινίζεται ότι 
στην κατηγορία αυτή δε θα ανήκουν οι οδοντίατροι που 
εκτελούν μόνο απλές οδοντιατρικές ακτινογραφίες (δεν 
υπάρχει πιθανότητα υπέρβασης των 3/10 του ετησίου 
ορίου δόσης). 

7. Κτηνίατροι ακτινοδιαγνωστές που έχουν μεταπτυχια¬ 
κή ειδίκευση στην ακτινολογία και εκτελούν ακτινοδια¬ 
γνωστικές κτηνιατρικές εξετάσεις. 

8. Νοσηλευτικό προσωπικό του οποίου η παρουσία σε 
εκτιθέμενους σε ιοντίζουσα ακτινοβολία χώρους, όπου 
δραστηριοποιούνται όλες οι ως άνω ειδικότητες, είναι 
υποχρεωτική (δηλαδή κατά τη διάρκεια λειτουργίας της 
λυχνίας παραγωγής ακτινών «X»). 

9. Τεχνικοί οι οποίοι ασχολούνται αποκλειστικά με συ¬ 
ντήρηση - επισκευή και λειτουργικό έλεγχο μονάδων - συ¬ 
σκευών - οργάνων ιοντιζουσών ακτινοβολιών για θερα¬ 
πευτικούς και διαγνωστικούς σκοπούς. Επισημαίνεται ότι 
στην περίπτωση αυτή δε θα πρέπει να υπάρχει σύμβαση 
συντήρησης - επισκευής των μονάδων - συσκευών - ορ¬ 
γάνων με τον προμηθευτή οίκο ή άλλη εταιρεία. 

Άρθρο 2 

ΓΕΝΙΚΕΣ ΔΙΑΤΑΞΕΙΣ 

1. Γ ενική προϋπόθεση για τη χορήγηση της άδειας επι¬ 
κίνδυνης εργασίας, είναι η ένταξη του προσωπικού στην 
κατηγορία Α, όπως προβλέπεται από τους κανονισμούς 
ακτινοπροστασίας. 

2. Για το προσωπικό της παραγράφου α του προηγού¬ 
μενου άρθρου, το οποίο είναι κατηγορίας Α, μόνη προϋ¬ 
πόθεση για την παροχή της μηνιαίας άδειας επικίνδυνης 
εργασίας κατ’ έτος πέραντης κανονικής, είναι να ασκεί τα 
καθήκοντα που απορρέουν από την ειδικότητά του. 

3. Διευκρινίζεται ότι για το προσωπικό της παρ. α, του 
άρθρου 1, εφ’ όσον ισχύει η προϋπόθεση της παρ. 2 του 
άρθρου 2, καταρτίζεται κατάσταση προσωπικού κατηγο¬ 
ρίας Α, χωρίς τη μεσολάβηση της ΥΕΘΑ/ΔΕΑ. 

4. Για το προσωπικό της παραγράφου β του άρθρου 1 
απαιτούνται επιπλέον τα εξής: 

α. Τον Ιανουάριο κάθε έτους οι κλινικές - εργαστήρια - 
πάσης φύσεως τμήματα, αποστέλλουν στη Διαρκή Επι¬ 
τροπή Ακτινοπροστασίας του Υπουργείου Εθνική Άμυνας 
(ΥΕΘΑ/ΔΕΑ), μέσω των Σχηματισμών - Μονάδων-Υπηρε¬ 
σιών που ανήκουν, αναλυτική κατάσταση με το είδος και 
τον αριθμό των εξαρτημένων από ιοντίζουσα ακτινοβολία 
εξετάσεων - επεμβάσεων - λειτουργικών ελέγχων του 
προηγούμενου έτους. Η ΥΕΘΑ/ΔΕΑ καθορίζει τον αριθμό 
των θέσεων κατηγορίας Α για κάθε επιμέρους κλινική - ερ¬ 
γαστήριο, πάσης φύσεως τμήμα, οι οποίες δεν είναι κατ’ 
ανάγκη ίσες με το πλήθος του προσωπικού των ειδικοτή¬ 
των της παρ. β του άρθρου 1 που υπηρετεί στα αντίστοι¬ 
χα τμήματα - εργαστήρια - κλινικές. Ο καθορισμός του 
αριθμού αυτού γίνεται με κριτήρια που απορρέουν από 
τις αρχές των κανονισμών ακτινοπροστασίας. 

β. Μέχρι τις 15 Φεβρουάριου κάθε έτους, ενημερώνο¬ 
νται σχετικά οι Σχηματισμοί - Μονάδες - Υπηρεσίες από 
την ΥΕΘΑ/ΔΕΑ, οι οποίοι στη συνέχεια ζητούν από τις υπ’ 
αυτούς κλινικές - εργαστήρια - πάσης φύσεως τμήματα, 
να συντάξουν ονομαστικό πίνακα με τα συγκεκριμένα 
άτομα που υπηρετούν στις θέσεις κατηγορίας Α με απο¬ 
κλειστική ευθύνη των αντίστοιχων διευθυντών τους. 

γ. Μέχρι τέλος Μαρτίου κάθε έτους, οι εμπλεκόμενοι 
Σχηματισμοί - Μονάδες - Υπηρεσίες καιτωντριών Γενικών 
Επιτελείων, υποβάλλουν για τελική έγκριση στα Γενικά 
Επιτελεία, κατάσταση του προσωπικού που δικαιούται 
την άδεια επικίνδυνης εργασίας και ενημερώνουν για τις 
εκάστοτε μεταβολές. 

Άρθρο 3 

ΤΡΟΠΟΣ ΧΟΡΗΓΗΣΗΣ ΤΗΣ ΑΔΕΙΑΣ 

1. Για τη χορήγηση της μηνιαίας άδειας επικίνδυνης ερ¬ 
γασίας πλέον της κανονικής, ο ενδιαφερόμενος υποβάλ¬ 
λει αίτηση στο Σχηματισμό - Μονάδα - Υπηρεσία που υπη¬ 
ρετεί, υπό την αυστηρή προϋπόθεση ότι το όνομά του 
αναφέρεται στην τελική εγκριθείσα, με τη διαδικασία του 
άρθρου 2, κατάσταση του αντίστοιχου Γενικού Επιτελεί¬ 
ου, με σύμφωνη γνώμη - βεβαίωση του προϊσταμένου. 

2. Η άδεια επικίνδυνης εργασίας εγκρίνεται από το Διοι¬ 
κητή του Σχηματισμού - Μονάδας-Υπηρεσίας ή από το Δι¬ 
ευθυντή της Υπηρεσίας-Διεύθυνσης. 

Άρθρο 4 

ΛΟΙΠΕΣ ΔΙΑΤΑΞΕΙΣ 

1. Ο Σχηματισμός - Μονάδα - Υπηρεσία, με την ημερή¬ 
σια διαταγή καθορίζει το προσωπικό και την αντίστοιχη 
θέση εργασίας, για την οποία δικαιούται τη μηνιαία άδεια 
επικίνδυνης εργασίας επιπλέον της κανονικής. 

2. Η χορήγηση της άδειας γίνεται μετά από προγραμ¬ 
ματισμό των αναγκών των Σχηματισμών - Μονάδων - Υπη¬ 
ρεσιών, ώστε να μην επηρεάζεται το έργο τους. 

3. Η άδεια αυτή των τριάντα (30) ημερών κατ’ έτος δεν 
μπορεί να είναι συνεχόμενη με άλλου είδους άδεια, για δε 
τη χορήγησή της δεν είναι απαραίτητη η προηγούμενη 
λήψη της κανονικής άδειας, με την προϋπόθεση να μην 
καταστρατηγούνται οι διατάξεις που αφορούν τη χορή¬ 
γηση των κανονικών αδειών. 

4. Το προσωπικό που απασχολείται σε θέσεις κατηγο¬ 
ρίας Α, ανεξάρτητα της φύσης της εργασιακής του σχέ¬ 
σης, καθώς και το προσωπικό που εκπαιδεύεται σε αντί¬ 


στοιχες θέσεις προκειμένου να αποκτήσει ειδικότητα ή πι¬ 
στοποίηση, δικαιούται τηνπροαναφερόμενη άδεια επικίν¬ 
δυνης εργασίας. 

5. Λεπτομέρειες, όσον αφορά τον καθορισμό του χρό¬ 
νου αίτησης και χορήγησης, υποβολής καταστάσεων δι- 
καιουμένων, προγραμματισμού χορήγησης καθώς και η 
χορήγηση σε δικαιούχο που μετατέθηκε από τις θέσεις 
που καθορίζονται στο άρθρο 1 εντός του έτους που απο¬ 
κτά το δικαίωμα, ρυθμίζεται κατά πάγιο τρόπο με διατα¬ 
γές των αρχηγών των Γ ενικών Επιτελείων. 

Άρθρο 5 

Έναρξη της παρούσας απόφασης που καταργεί την 
προηγούμενη Φ.472/2/62299/19.11.1999 ΦΕΚ 2041 Τ.Β’ 
απόφαση του ΥΕΘΑ ορίζεται από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μάίου 2004 

Ο ΥΠΟΥΡΓΟΣ 

ΣΠΗΛΙΟΣ Π. ΣΠΗΛΙΩΤΟΠΟΥΛΟΣ 
-Φ- 

Αριθ. 9822/Ε (4) 

Αντικατάσταση μέλους Εθνικού Συμβουλίου 
Ραδιοτηλεόρασης. 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχοντας υπόψη: 

1) Τις διατάξεις του άρθρου 101 Ατού Συντάγματος. 

2) Τις διατάξεις του άρθρου 2 του Ν. 2863/2000 «Εθνικό 
Συμβούλιο Ραδιοτηλεόρασης και άλλες αρχές και όργα¬ 
να του τομέα παροχής ραδιοτηλεοπτικών υπηρεσιών» 
(ΦΕΚ 262/Α/29.11.2002). 

3) Τις διατάξεις του άρθρου 15 παρ. 2 του Ν. 2644/1998 
(ΦΕΚ 233/Α/13.10.1998) «Για την παροχή ραδιοφωνικών 
και τηλεοπτικών συνδρομητικών υπηρεσιών». 

4) Την από 9.3.2004 παραίτηση του Αργύρη Καρρά, μέ¬ 
λους του Εθνικού Συμβουλίου Ραδιοτηλεόρασης. 

5) Την υπ’ αριθμ. πρωτ. 1534/14.5.2004 επιστολή της 
Προέδρου της Βουλής των Ελλήνων προς τον Υπουργό 
Επικράτειας με την οποία κοινοποιείται η ομόφωνη επιλο¬ 
γή από την Διάσκεψη των Προέδρων του Νέστορα Κου- 
ράκη, Καθηγητή Εγκληματολογίας και Σωφρονιστικής 
του Τμήματος Νομικής του Πανεπιστημίου Αθηνών. 

6) Την υπ’ αριθμ. Υ33/27.3.2004 (ΦΕΚ Β' 535/29.3.2004) 
«Καθορισμός αρμοδιοτήτων του Υπουργού Επικράτει¬ 
ας», αποφασίζουμε: 

Ορίζουμε τον Νέστορα Κουράκη, καθηγητή Εγκλημα¬ 
τολογίας και Σωφρονιστικής του Τμήματος Νομικής του 
Πανεπιστημίου Αθηνών, ως μέλος του Εθνικού Συμβουλί¬ 
ου Ραδιοτηλεόρασης για όλη την υπόλοιπη θητεία, σε 
αντικατάσταση του παραιτηθέντος Αργύρη Καρρά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2004 

Ο ΥΠΟΥΡΓΟΣ 

Θ. ΡΟΥΣΟΠΟΥΛΟΣ 

Αριθ. 12012 (5) 

Έγκριση του Οργανισμού Εσωτερικής Υπηρεσίας του 

Νομικού Προσώπου ΚΑΠΗ Δήμου Δαύλειας, Ν. Βοιω¬ 
τίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την 16/2001 απόφαση του Δημοτικού Συμβουλίου 
Δαύλειας, που επικυρώθηκε με την 3503/11.4.2001 από¬ 
φασή μας καιδημοσιεύθηκε στοΦΕΚ553/14.5.2001 Τεύ¬ 
χος Β', με την οποία συστήθηκε το νομικό πρόσωπο με την 
επωνυμία ΚΑΠΗ Δήμου Δαύλειας 

2. Τις διατάξεις του άρθρου 203 του ΔΚΚ (ΠΔ 410/1995) 
περί δημοτικών και κοινοτικών Νομικών Προσώπων. 

3. Τις διατάξεις του άρθρου 12 του Ν. 1188/1981, όπως 
αντικαταστάθηκε με τις όμοιες του άρθρου 8 του Ν. 2307/ 
1995, «Προσαρμογή νομοθεσίας αρμοδιότητας Υπουρ¬ 
γείου Εσωτερικών στις διατάξεις για την Νομαρχιακή 
Αυτ/ση και άλλες διατάξεις.» 

4. Τις διατάξεις του Ν. 2503/1997 περί «Διοίκησης, Ορ¬ 
γάνωσης, στελέχωσης της Περιφέρειας, ρύθμιση θεμά¬ 
των για την Τοπική Αυτ/ση και άλλες διατάξεις» 

5. Την 94/2003 απόφαση του Δημοτικού Συμβουλίου 
Δαύλειας, με την οποία εγκρίθηκε η 8/2003 απόφαση του 
Δ.Σ. του Νομικού Προσώπου με την επωνυμία ΚΑΠΗ Δή¬ 
μου Δαύλειας, που ψηφίστηκε ο Οργανισμός Εσωτερικής 
Υπηρεσίας του. 

6. Την 26/2003 σύμφωνη γνωμοδότηση του Υπηρεσιακού 
Συμβουλίου του άρθρου 8 του Ν. 2307/1995 Ν. Βοιωτίας. 

7. Τις αριθ. 5921/1997 (ΦΕΚ 831/Β/97) και 3883/2003 
αποφάσεις της Περιφέρειας Στερεός Ελλάδας, περί με¬ 
ταβίβασης δικαιώματος υπογραφής « Με εντολή Γενικού 
Γραμματέα Περιφέρειας», αποφασίζουμε: 

Εγκρίνουμε την 94/2003 απόφαση του Δημοτικού Συμ¬ 
βουλίου Δαύλειας, με την οποία εγκρίθηκε η 8/2003 από¬ 
φαση του Διοικητικού Συμβουλίου του Ν.Π. με την επω¬ 
νυμία ΚΑΠΗ Δήμου Δαύλειας, που ψηφίστηκε ο Οργανι¬ 
σμός Εσωτερικής Υπηρεσίας του, όπως παρακάτω: 

ΑΡΘΡΟ Ιο 

Μετηνυπ’ αριθ. 16/2001 απόφαση του Δημοτικού Συμ¬ 
βουλίου Δαύλειας που δημοσιεύθηκε στο ΦΕΚ 
553/14.5.2001 συστάθηκε Νομικό πρόσωπο με την επω¬ 
νυμία Κέντρο Ανοικτής Προστασίας Ηλικιωμένων (ΚΑΠΗ) 
Δήμου Δαύλειας Ν. Βοιωτίας. 

ΑΡΘΡΟ 2ο 
ΣΚΟΠΟΣ 

Σκοπός του ΚΑΠΗ είναι η παροχή ιατροκοινωνικής προ¬ 
στασίας στα ηλικιωμένα άτομα της παραπάνω περιοχής 
ώστε αυτά να παραμείνουν στην οικογένεια και στο Δήμο. 

ΑΡΘΡΟ 3ο 
ΜΕΛΗ ΤΟΥ ΚΑΠΗ 

Μέλη του ΚΑΠΗ εγγράφονται άτομα ηλικίας από 60 
ετών και άνω, άνδρες και γυναίκες, που κατοικούν στην 
περιοχή που λειτουργεί το κέντρο, χωρίς διάκριση οικο¬ 
νομικών δυνατοτήτων. 

Ο αριθμός των μελών του Κέντρου δεν μπορεί να είναι 
μεγαλύτερος των 300 και μικρότερος των 50. Ο αριθμός 
αναφέρεται στην ενεργό συμμετοχή μελών και όχι στα εγ¬ 
γεγραμμένα μέλη. Εκτός του αριθμητικού ορίου και εφό¬ 


σον δεν έχει συμπληρωθεί ο αριθμός αυτός εγγράφονται 
και μέλη νεώτερης ηλικίας. Τα μέλη για την εγγραφή τους 
πληρώνουν συνδρομή, η οποία είναι συμβολική, ανάλογα 
με τις οικονομικές τους δυνατότητες, ξεκινώντας απότρία 
(3) ευρώ. Επίσης ανάλογη οικονομική συμμετοχή κατα¬ 
βάλλουν τα μέλη για την συμμετοχή τους στις διάφορες 
εκδηλώσεις και προγράμματα που οργανώνει το Κέντρο. 

ΑΡΘΡΟ 4ο 

ΥΠΗΡΕΣΙΕΣ ΠΟΥ ΠΡΟΣΦΕΡΕΙ ΤΟ ΚΑΠΗ 

Σταπροστατευόμενααπότο Κέντρο άτομα παρέχονται: 

1. Κοινωνική εργασία στους ίδιους και στο άμεσο περι¬ 
βάλλον τους. 

2. Φυσικοθεραπεία 

3. Εργοθεραπεία. 

4. Ψυχολογική υποστήριξη. 

5. Βοήθεια στο σπίτι για τα άτομα που ζουν μόνα τους ή 
γι’ αυτά που έχουν ιδιαίτερες ανάγκες εξυπηρετήσεως 
μέσα και έξω από το σπίτι (π.χ. ελαφρύ μαγείρεμα, μικρο- 
θελήματα και διάφορες μικροεξυπηρετήσεις) 

6. Φροντίδα και οδηγίες για ιατροφαρμακευτική και νο¬ 
σοκομειακή περίθαλψη. 

7. Οργανωμένη ψυχαγωγία (εκδρομές με πούλμαν κλπ) 
και επιμόρφωση (διαλέξεις, μελέτη θεμάτων, εργασία με 
ομάδες κλπ) 

8. Εντευκτήριο στο οποίο λειτουργεί καντίνα που προ¬ 
σφέρει ρόφημα, αναψυκτικά κλπ και βρίσκουν συντροφιά 
και απασχόληση τα μέλη. 

ΑΡΘΡΟ 5ο 

ΔΙΟΙΚΗΣΗ 

Το Κέντρο Ανοικτής Προστασίας Ηλικιωμένων (ΚΑΠΗ) 
διοικείται από Συμβούλιο, που έχει πέντε (5) μέλη με ισά¬ 
ριθμα αναπληρωματικά, που το απαρτίζουν: 

1. Ο κάθε Δήμαρχος ή άλλο αιρετό ή μη μέλος που ορί¬ 
ζει ο Δήμαρχος, ως Πρόεδρο. 

2. Δύο (2) Δημοτικοί Σύμβουλοι που ορίζονται με από¬ 
φαση του Δημοτικού Συμβουλίου, με αναπληρωτές τους. 

3. Δύο(2) δημότες του Δήμου, με τους αναπληρωτές 
τους. 

4. Ένας (1) Κοινωνικός Λειτουργός, 

με πρόταση και όχι ψήφο. 

5. Από τα μέλη του Δ.Σ. εκλέγονται στην αρχή κάθε δη¬ 
μοτικής περιόδου, ο Αντιπρόεδρος και ο Γραμματέας αυ¬ 
τού. 

Τα μέλη του Δ.Σ. αποτελούνται από κατοίκους του Δή¬ 
μου, με εξαίρεση την Κοινωνική Λειτουργό. 

Το Δ.Σ. φροντίζει για την επιτυχία του σκοπού του Κέ¬ 
ντρου Ανοικτής Προστασίας Ηλικιωμένων (ΚΑΠΗ), δια¬ 
χειρίζεται την περιουσία του και γενικά τα συμφέροντά 
του, διοικεί, εποπτεύει και ελέγχει όλη την λειτουργία 
προστασίας και οι σχετικές διατάξεις του Δ.Κ.Κ., όπως 
ισχύουν κάθε φορά, σχετικά με τα Δημοτικά και Κοινοτικά 
Πρόσωπα καθώς και τα Διατάγματα και οι Υπουργικές 
αποφάσεις που εκδίδονται σ’ εκτέλεσή τους και ο παρών 
Οργανισμός τους. 

Το Δ.Σ. με απόφαση του μπορεί να αναθέτει σε μέλη του 
την φροντίδα και επιμέλεια ορισμένων τομέων της δρα- 
στηριότητάς του. Μπορεί επίσης να συγκροτεί επιτροπές 
στις οποίες θα μετέχουν και ιδιώτες εθελοντές που δεν εί¬ 
ναι μέλη του, με σκοπό να φροντίζουν και να επιμελούνται 
συγκεκριμένους τομείς της δραστηριότητάς του. 

Τέτοιες επιτροπές ενδεικτικές μπορεί να είναι: 

Α) Επιτροπή που θα φροντίζει για την πραγματοποίηση 
διαλέξεων και ελευθέρων συζητήσεων γενικά και πάνω σε 
θέματα και προβλήματα που απασχολούν τους ηλικιωμέ¬ 
νους του Δήμου, προβολές ταινιών. 

Β) Επιτροπή που θα φροντίζει την ιατροφαρμακευτική 
και νοσοκομειακή περίθαλψη, φυσιοθεραπευτική αγω¬ 
γή, εργασιοθεραπεία και κοινωνική εργασία. 

Γ) Επιτροπή που θα φροντίζει για τη βοήθεια στο σπίτι 
και την αντιμετώπιση προβλημάτων των ηλικιωμένων. 

Δ) Επιτροπή που θα φροντίζει για την πραγματοποίηση 
ψυχαγωγικών και μορφωτικών εκδηλώσεων και επιμορ¬ 
φωτικών σεμιναρίων ως και οργανωμένων διακοπών. 

Ε) Επιτροπή για τη δημιουργία και ανάπτυξη δανειστι¬ 
κής βιβλιοθήκης στους ηλικιωμένους του Δήμου. 

ΣΤ) Επιτροπή που θα φροντίζει για την εξυπηρέτηση των 
ηλικιωμένων κατά τη διαμονή τους στο χώρο του ΚΑΠΗ. 

Οι επιτροπές αυτές και όσες άλλες να συσταθούν, λει¬ 
τουργούν με ευθύνη του υπαλλήλου του ΚΑΠΗ που ειση- 
γήθηκε την σύστασή τους ή του εκλεγμένου μέλους αυ¬ 
τού. 

ΑΡΘΡΟ 6ο 

ΕΚΛΟΓΗ ΚΑΙ ΘΗΤΕΙΑ ΤΩΝ ΜΕΛΩΝ ΤΟΥ ΔΙΟΙΚΗΤΙΚΟΥ 
ΣΥΜΒΟΥΛΙΟΥ 

1) Η θητεία του Διοικητικού Συμβουλίου ακολουθεί τη 
δημοτική περίοδο. 

2) Μέσα σε δεκαπέντε (15) ημέρες από την εγκατάστα¬ 
ση της Δημοτικής Αρχής το Δημοτικό Συμβούλιο συνε¬ 
δριάζει και ορίζει τα πρόσωπα ( μέλη) του Δ.Σ. του Κέ¬ 
ντρου Ανοικτής Προστασίας Ηλικιωμένων. 

3) Στο ίδιο αυτό χρονικό διάστημα τα μέλη του Κέντρου 
εκλέγουν ανάμεσά τους με απλή ψηφοφορία ένα (1) εκ¬ 
πρόσωπό τους που θα συμμετέχει στο Δ.Σ. με πρόταση 
αλλά χωρίς ψήφο. 

4) Η Κοινωνική Λειτουργός εφόσον υπάρχει, συμμετέ¬ 
χει στο Δ.Σ., με πρόταση αλλά όχι ψήφο. 

5) Ο Πρόεδρος προσκαλεί αμέσως τα ως άνω εκλεγμέ¬ 
να και οριζόμενα μέλη για συγκρότηση του Δ.Σ. σε σώμα 
και για να εκλέξουν ανάμεσα από αυτά τον Αντιπρόεδρο 
και τον Γραμματέα του. 

6) Νέα μέλη του Δ.Σ ορίζονται όταν λήξει η θητεία των 
παλιών ή όταν κατά τη διάρκεια της θητείας τους κενωθεί 
θέση για οποιοδήποτε λόγο. Μέχρι εκλογής του αιρετού 
μέλους από τα μέλη του κέντρου, ή μέχρι πληρώσεως 
οποιαδήποτε κενούμενης θέσης μέλους, το Δ.Σ. λειτουρ¬ 
γεί με την ελλιπή σύνθεσή του που δεν μπορεί να είναι κα¬ 
τώτερη από τον αριθμό που απαιτείται για την απαρτία. 

ΑΡΘΡΟ 7ο 

ΑΝΑΠΛΗΡΩΣΗ ΤΟΥ ΠΡΟΕΔΡΟΥ - ΑΠΑΡΤΙΑ Δ.Σ. 

1. Αναπληρωτής του Προέδρου του Δ.Σ. είναι ο Αντι¬ 
πρόεδρός του. 

2. Το Δ.Σ. βρίσκεται σε απαρτία εφόσον είναι παρόντες 
το ήμισυ του αριθμού των μελών πλέον ενός συμπεριλαμ¬ 
βανομένων του Προέδρου ή Αντιπροέδρου. 

ΑΡΘΡΟ 8ο 

ΣΥΝΕΔΡΙΑΣΕΙΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1) Το Δ.Σ. συνέρχεται σε συνεδρίαση ύστερα από πρό¬ 
σκληση του Προέδρου του και υπάτην Προεδρία του μια 
φορά τον μήνα τουλάχιστον. 

Ο Πρόεδρος μπορεί να συγκαλεί το Δ.Σ. όσες φορές 
κρίνει, ότι επιβάλλεται τούτο, ή όταν ζητηθεί αυτό από την 


πλειοψηφίατων μελών. Οι αποφάσεις του Δ.Σ. λαμβάνο- 
νται με απόλυτη πλειοψηφία των παρόντων μελών. Οι 
αποφάσεις του Δ.Σ. λαμβάνονται με απόλυτη πλειοψηφία 
των παρόντων μελών. Σε ισοψηφία, υπερισχύει η ψήφος 
του Προέδρου. 

Όταν ο Πρόεδρος απουσιάζει ή κωλύεται τον αναπλη¬ 
ρώνει ο Αντιπρόεδρος. 

2) Τα πρακτικά των συνεδριάσεων του Δ.Σ. και οι απο¬ 
φάσεις του, καταχωρούνται με χρονολογική σειρά σε ει¬ 
δικό βιβλίο που είναι αριθμημένο και μονογραφημένο από 
τον Πρόεδρο και σφραγισμένο σε κάθε σελίδα με την 
σφραγίδα του Κέντρου Ανοικτής Προστασίας Ηλικιωμέ¬ 
νων. 

Τηρούνται δε με την φροντίδα καιτην ευθύνη του Γ ραμ¬ 
ματέα του Δ.Σ. και υπογράφονται από αυτόν και τον Πρό¬ 
εδρο καθώς και από τα μέλη του Δ.Σ. που μετείχαν στην 
συνεδρίαση κατά την αρχή της επόμενης συνεδρίασης 
αυτού όπου γίνεται η επικύρωση, ύστερα από την ανά¬ 
γνωσή τους. 

3) Τα μέλη του Δ.Σ. είναι υποχρεωμένα να προσέρχο¬ 
νται ανελλιπώς στις συγκαλούμενες από τον Πρόεδρο ή 
από την πλειοψηφία τους συνεδριάσεις, να διασκέπτο- 
νται και να αποφασίζουν για όλα τα ζητήματα που αφο¬ 
ρούν την λειτουργία και την πρόοδο του Κέντρου Ανοι¬ 
κτής Προστασίας Ηλικιωμένων του Δήμου. 

4) Στα μέλη του Δ.Σ. παρέχεται αμοιβή σύμφωνα με τις 
διατάξεις του Δ.Κ.Κ. 

ΑΡΘΡΟ 9ο 

ΑΠΟΦΑΣΕΙΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1) Οι αποφάσεις του Δ.Σ. που αναφέρονται σε διοικητι¬ 
κά αντικείμενα άσχετα προς τη διαχείριση της περιου¬ 
σίας, είναι αμέσως εκτελεστέες ύστερα από τον έλεγχο 
νομιμότητας που ασκείτο Δημοτικό Συμβούλιο. 

2) Οι αποφάσεις του Δ.Σ. που αφορούν τη διαχείριση 
της περιουσίας, μισθώσεις, αγορές, δάνεια, συμβιβα¬ 
σμούς, κατάργησης δίκης, κάθε φύσης δωρεές, κανονι¬ 
σμός μισθοδοσίας κ.λ.π. εγκρίνονται με απόφαση του 
Δ.Σ. 

3) Το Δ.Σ. αποφασίζει για το ύψος της δαπάνης όσον 
αφορά την παροχή γεύματος στο σπίτι σ’ ένα αριθμό κα¬ 
θώς και για τη δωρεάν χορήγηση φαρμάκων σε ειδικές 
περιπτώσεις ανασφάλιστων μελών με ειδικές ανάγκες. 

4) Εισηγητές των θεμάτων είναι οι υπηρετούντες στο 
ΚΑΠΗ, καθένας για θέματα της αρμοδιότητάς του. 

ΑΡΘΡΟ 10ο 

ΕΚΠΡΟΣΩΠΗΣΗ ΤΟΥ ΚΕΝΤΡΟΥ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ. 

Το ΚΑΠΗ εκπροσωπείται ενώπιοντηςπόσης φύσεως δι¬ 
καιοδοσίας Δικαστηρίων και δημοσίων διοικητικών εν γέ- 
νει Αρχών καθώς και στις συναλλαγές του με φυσικά και 
παντός είδους Νομικά Πρόσωπα και Ιδιωτικού Δικαίου και 
Οργανισμούς πόσης φύσεως, από τον Πρόεδρο του Δ.Σ. 
του, τον οποίο, όταν απουσιάζει ή κωλύεται, τον αντικαθι¬ 
στά ο Αντιπρόεδρος. 

ΑΡΘΡΟ 11ο 

ΑΡΜΟΔΙΟΤΗΤΕΣ ΤΟΥ ΠΡΟΕΔΡΟΥ ΤΟΥ Δ.Σ. 

Ο Πρόεδρος του Δ.Σ. συγκαλείτο Δ.Σ. σε συνεδρίαση 
και προεδρεύει αυτού, προΐσταται στις υπηρεσίες του 
ΚΑΠΗ και ασκεί τη γενική εποπτεία και τον έλεγχο της λει¬ 
τουργίας του. Εκπροσωπείτο Κέντρο όπως αναφέρεται 

στο προηγούμενο άρθρο και φροντίζει για τα συμφέρο¬ 
ντα αυτού, σύμφωνα με τις διατάξεις των Νόμων και του 
παρόντος Οργανισμού Εσωτερικής Υπηρεσίας και με τις 
αποφάσεις του Δ.Σ. Παραγγέλει μαζί με το Δ.Σ. την πλη¬ 
ρωμή των εξόδων του προϋπολογισμού και κάθε άλλη 
έκτακτη δαπάνη και φροντίζει για την τήρηση ακριβώς 
των διατάξεων που ισχύουν κάθε φορά και αναφέρονται 
στα Δημοτικά- Κοινοτικά Νομικά Πρόσωπα και του παρό¬ 
ντος Οργανισμού Εσωτερικής Υπηρεσίας. 

Εισηγείται στο Δ.Σ. τα θέματα που πρέπει να συζητη¬ 
θούν και να ληφθούν πάνω σ’ αυτά αποφάσεις και εκτελεί 
αυτός. 

Θεωρεί και υπογράφει άλατα έγγραφα που εξέρχονται, 
τα αποδεικτικά στοιχεία των εισπράξεων, τα εντάλματα 
των πληρωμών και τις μισθοδοτικές καταστάσεις του 
προσωπικού. 

Υπογράφει επίσης και τα πρακτικά των συνεδριάσεων 
του Δ.Σ. μαζί με τον Γραμματέα. 

ΑΡΘΡΟ 12ο 

ΤΑΜΕΙΑΚΗ ΥΠΗΡΕΣΙΑ - ΔΙΑΧΕΙΡΙΣΗ 

1) Την Ταμειακή Υπηρεσία του Ν.Π. (ΚΑΠΗ) του Δήμου 
Δαύλειας, εκτελεί το Δημόσιο Ταμείο Λιβαδειάς, που 
εκτελεί και την Ταμειακή Υπηρεσία του Δήμου Δαύλειας 
και εφαρμόζονται αναλογικά οι διατάξεις « Περί οικονομι¬ 
κής Διοίκησης και Λογιστικού των Δήμων και Κοινοτή¬ 
των». 

2) Τα ποσά που είναι στη διάθεση του Κέντρου τούτου 
κατατίθενται στο Δημόσιο Ταμείο κατά τα νομικά και ανα¬ 
λαμβάνονται με εντάλματα που εκδίδονται από τον Πρόε¬ 
δρο μέσα στα πλαίσια των αποφάσεων του Δ.Σ. 

ΑΡΘΡΟ 13ο 

ΜΙΣΘΟΔΟΣΙΑ ΠΡΟΣΩΠΙΚΟΥ 

Η δαπάνη μισθοδοσίας του προσωπικού που προβλέπει 
ο προς έγκριση Οργανισμός Εσωτερικής Υπηρεσίας θα 
αντιμετωπίζεται από ανάλογη επιχορήγηση από το Δήμο 
Δαύλειας. 

ΑΡΘΡΟ 14ο 

ΠΡΟΫΠΟΛΟΓΙΣΜΟΣ - ΑΠΟΛΟΓΙΣΜΟΣ 

Ο προϋπολογισμός - απολογισμός καταρτίζεται από το 
Δ.Σ. του Κέντρου, σύμφωνα με τον παρόντα Οργανισμό 
και εγκρίνεται με απόφαση του Δ.Σ., η οποία υπόκειται 
στον έλεγχο της Περιφέρειας Στερεός Ελλάδας - Τμήμα 
Τοπικής Αυτ/σης - σύμφωνα με τις διατάξεις του Δημοτι¬ 
κού και Κοινοτικού Κώδικα. 

ΑΡΘΡΟ 15ο 

ΕΚΤΕΛΕΣΗ ΕΡΓΩΝ - ΠΡΟΜΗΘΕΙΑ ΠΡΑΓΜΑΤΩΝ 

Η εκτέλεση έργων και η προμήθεια πραγμάτων από το 
Νομικό Πρόσωπο Δημοσίου Δικαίου του ΚΑΠΗ, ενεργεί- 
ται σύμφωνα με τις διατάξεις που εφαρμόζονται κάθε φο¬ 
ρά για την εκτέλεση έργων και προμήθεια πραγμάτων των 
Δήμων και Κοινοτήτων. 

Ειδικά η αγορά ειδών φυσικοθεραπευτηρίου γίνεται 
σύμφωνα με την αριθ. Γ 3/ 2051/ 23.5.1984 Υπουργική 
Απόφαση, η οποία καθορίζει τα είδη αυτά και κατόπιν διε¬ 
νέργειας διαγωνισμού, σύμφωνα με τη διαδικασία που 
προβλέπουν οι διατάξεις περί προμήθειας πραγμάτων 
των Δήμων και Κοινοτήτων. 


ΑΡΘΡΟ 16ο 

Το ΚΑΠΗ Δήμου Δαύλειας απαρτίζεται από δύο (2) επι- 
μέρους υπηρεσίες, ήτοι: 

1) Τη διοικητική και κοινωνική υπηρεσία 

2) Την υγειονομική υπηρεσία. 

ΑΡΘΡΟ 17ο 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΩΝ ΕΠΙΜΕΡΟΥΣ 

ΥΠΗΡΕΣΙΩΝ 

Α'ΔΙΟΙΚΗΤΙΚΗ ΚΑΙ ΚΟΙΝΩΝΙΚΗ ΥΠΗΡΕΣΙΑ 

Στην αρμοδιότητα της παραπάνω υπηρεσίας ανήκουν: 

Κοινωνικός/ή Λειτουργός ο/η οποίος/ α είναι και συντο¬ 
νιστής/ στριατης καλής λειτουργίας όλωντων υπηρεσιών 
του ΚΑΠΗ. Ασκεί κοινωνική εργασία με άτομα, ομάδες και 
κοινότητα. 

1) Συνεργάζεται μετά μέλητου ΚΑΠΗ, με σκοπό να συμ¬ 
βάλλει στην αντιμετώπιση τυχόν προβλημάτων τους, σε¬ 
βόμενος την αξιοπρέπεια και τα δικαιώματα κάθε μέλους. 

2) Συνεργάζεται με το υπόλοιπο προσωπικό του Κέ¬ 
ντρου, έχει τη Διοικητική ευθύνη της εύρυθμης λειτουρ¬ 
γίας του ΚΑΠΗ, δηλαδή του ιατρείου, φυσικοθεραπευτη- 
ρίου και των άλλων ειδικοτήτων. 

3) Συνεργάζεται, με τη διοίκηση του Κέντρου και έχει 
την ευθύνη για την οργάνωση, εκπαίδευση και αξιοποίη¬ 
ση των εθελοντών, καθώς και τη Διοικητική παρακολού¬ 
θηση της πρακτικής ασκήσεως των σπουδαστώντων σχο¬ 
λών Κοινωνικής Εργασίας και άλλων σπουδαστώντωνπα- 
ραϊατρικών επαγγελμάτων, που τυχόν θα εκπαιδεύονται 
στο Κέντρο. 

4) Έχει την ευθύνη της επικοινωνίας με τους τοπικούς 
παράγοντες της περιοχής και της Κοινότητας που λει¬ 
τουργεί το Κέντρο με σκοπό τη διαφώτιση και συμμετοχή 
στο πρόγραμμα. 

5) Σύμφωνα με το συγκεκριμένο πρόγραμμα, κινητο¬ 
ποιεί τα μέλη του ΚΑΠΗ, οργανώνει και συντονίζει ομάδες 
αλληλοβοήθειας, ψυχαγωγικές ομάδες αλλά και ομάδες 
δημιουργικής απασχόλησης. 

Οικογενειακή Βοηθός, η οποία προσφέρει τις υπηρε¬ 
σίες της κυρίως στο σπίτι των μελών για τις περιπτώσεις 
που ζουν μόνοι τους και έχουν ιδιαίτερες ανάγκες βοή¬ 
θειας. Η βοήθεια συνίσταται στην παροχή υπηρεσιών μέ¬ 
σα στο σπίτι όπως είναι π.χ. ελαφρύ μαγείρεμα, καθαριό¬ 
τητα, προμήθεια τροφίμων και άλλες μικροεξυπηρετή- 
σεις έξω από το σπίτι. 

Επίσης μέριμνα για την καθαριότητα και τον ευπρεπι- 
σμό όλων των χώρων του ΚΑΠΗ. Η όλη προσφοράτηςθα 
γίνεται ύστερα από συνεργασία με την Κοινωνική Λει¬ 
τουργό. 

ΑΡΘΡΟ 18ο 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ - 
ΠΡΟΪΣΤΑΜΕΝΟΣ ΚΑΠΗ 

Προΐσταται υπάλληλος του κλάδου ΤΕ2 Κοινωνικών Λει¬ 
τουργών. 

ΑΡΘΡΟ 19ο 

ΔΙΑΡΘΡΩΣΗ -ΔΙΑΒΑΘΜΙΣΗ ΘΕΣΕΩΝ 

Οι κατηγορίες και οι κλάδοι που θα στελεχώσουντο ΚΑ¬ 
ΠΗ προβλέπονται από το Π.Δ. 22/90 και οι θέσεις του προ¬ 
σωπικού διαρθρώνονται και διαβαθμίζονται ως εξής: 

ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ-ΚΑΤΗΓΟΡΙΑΤ.Ε. 

Κλάδος ΤΕ2- Κοινωνικών Λειτουργών, θέση μία (1). 

ΚΑΤΗΓΟΡΙΑ Υ.Ε. 

Κλάδος ΥΕ 15 - Οικογενειακών Βοηθών, θέσεις δύο (2), 
μεδιαβάθμιση Ε’ - Β’. 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων και κλάδων Πα¬ 
νεπιστημιακής - Τεχνολογικής και Δευτεροβάθμιας εκ¬ 
παίδευσης ορίζεται ο βαθμός Δ'και καταληκτικός, ο βαθ¬ 
μός Α'. 

2. Εισαγωγικός βαθμός των υπαλλήλων των κλάδων 
υποχρεωτικής εκπαίδευσης ορίζεται ο βαθμός Ε' και κα¬ 
ταληκτικός ο βαθμός Β'. 

ΑΡΟΡΟ 20ο 

Το Κέντρο μπορεί να χρησιμοποιηθεί σαν Κέντρο πρα¬ 
κτικής ασκήσεως σπουδαστών Σχολών Κοινωνικής Εργα¬ 
σίας και άλλων παραϊατρικών επαγγελμάτων. 

ΑΡΘΡΟ 21ο 

Ανάμεσα στις δραστηριότητες του Κέντρου είναι και η 
κινητοποίηση, εκπαίδευση και χρησιμοποίηση εθελοντι¬ 
κού προσωπικού σε όλα τα προγράμματα που θα προέρ¬ 
χονται κατά προτίμηση από το Δήμο και την περιοχή που 
λειτουργεί το Κέντρο. 

ΑΡΟΡΟ 22ο 

Το προσωπικό που προβλέπεται από τον Οργανισμό 
Εσωτερικής Υπηρεσίας, θα προσληφθεί σταδιακά ανάλο¬ 
γα με τις οικονομικές δυνατότητες και ανάγκες του ΚΑ- 

ΠΗ. 

ΑΡΟΡΟ 23ο 

Η υπηρεσία της Γραμματείας και διαχείρισης θα εκτε- 
λείται από Δημοτικό υπάλληλο, σύμφωνα με τις διατάξεις 
του άρθρου 109 του Ν. 1188/1981. 


ΑΡΟΡΟ 24ο 

ΔΙΑΛΥΣΗ ΤΟΥ ΚΕΝΤΡΟΥ ΑΝΟΙΚΤΗΣ ΠΡΟΣΤΑΣΙΑΣ 

Το Κέντρο Ανοικτής Προστασίας Ηλικιωμένων του Δή¬ 
μου Δαύλειας, καταργείται με τον ίδιο τρόπο συστήθηκε 
και η περιουσία του, περιέχεται στο Δήμο που το ίδρυσε 
και διατίθεται κατά τον τρόπο που θα ορίσει το Δημοτικό 
Συμβούλιο, με την απόφασή του για την κατάργηση και 
όπως ορίζεται από τις διατάξεις περί Δημοτικών και Κοι¬ 
νοτικών Προσώπωντο Δ.Κ..Κ, που ισχύουν κάθε φορά. 

ΑΡΘΡΟ 25ο 

Κάθε άλλη λεπτομέρεια που δεν προβλέπεται από την 
συστατική πράξη και τον παρόντα Οργανισμό Εσωτερι¬ 
κής Υπηρεσίας, ρυθμίζεται με απόφαση του Δημοτικού 
Συμβουλίου του Δήμου Δαύλειας, ύστερα από αιτιολογη¬ 
μένη πρόταση του Διοικητικού Συμβουλίου του ΚΑΠΗ και 
στηριζόμενη στον Νόμο. 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού του ΚΑΠΗ 
Δαύλειας ποσού 4.988,99 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 11 Νοεμβρίου 2003 
Με εντολή Γ ενικού Γ ραμματέα Περιφέρειας 
Η Διευθύντρια 
ΕΥΑΓΓΕΛΙΑ ΘΕΟΔΩΡΑΚΗ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 223/6.2.2004 (τεύχος Β') που δημοσιεύθηκε η 
394/29.1.2004 απόφαση του Γ ενικού Γ ραμματέα της Περι¬ 
φέρειας Ανατολικής Μακεδονίας-Οράκης για την απόκτηση 
ελληνικής ιθαγένειας γίνεται η διόρθωση στην 2413 σελίδα, 
στήλη α' παρ. 5, από το λανθασμένο «Μαμικονιάν Έμμα του 
Βρουΐρ» στο ορθό «Ανδρεασιάν 'Εμμα του Βρουίρ». 

(Απάτην Περιφέρεια Ανατ. Μακεδονίας-Οράκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




